Klokken 17.01 blev Søværnets Operative Kommando alarmeret. Der blev set røg fra en 40 fods lystbåd 200 meter ud for havnen i Asaa, og en mand blev set i en redningsflåde. En redningshelikopter blev sendt til stedet. Samtidig blev redningsstationen i Sæby alarmeret, og herfra sendte man en hurtiggående redningsbåd. Klokken 17.12 kunne helikopteren konstatere, at redningsflåden næsten var i land, og at der ikke kom røg fra båden. To minutter senere kunne Maritimt Overvågningscenter i Frederikshavn oplyse, at man havde været i telefonisk kontakt med manden. Han havde været alene på båden, og han var i god behold. Mandskabet fra redningsstationen i Sæby er nu ved at sikre lystbåden.

Opsummering:
En 40 fods lystbåd kom her ved 17-tiden i havsnød ved Asaa, da der udbrød brand ombord.